b'\n_START_ARTICLE_\nAleksej Nikolajevi\xc4\x8d Romanov\n_START_PARAGRAPH_\nAleksej Nikolajevi\xc4\x8d Romanov (rus. \xd0\x90\xd0\xbb\xd0\xb5\xd0\xba\xd1\x81\xd0\xb5\xcc\x81\xd0\xb9 \xd0\x9d\xd0\xb8\xd0\xba\xd0\xbe\xd0\xbb\xd0\xb0\xcc\x81\xd0\xb5\xd0\xb2\xd0\xb8\xd1\x87 \xd0\xa0\xd0\xbe\xd0\xbc\xd0\xb0\xd0\xbd\xd0\xbe\xd0\xb2) (Sankt Petersburg, 12. kolovoza 1904. - Jekaterinburg 17. srpnja 1918.), ruski carevi\xc4\x87 i prijestolonasljednik iz dinastije Romanov. Bio je jedini sin cara Nikole II. i Aleksandre Fjodorovne. Imao je \xc4\x8detiri sestre. Od ro\xc4\x91enja bolovao je od hemofilije, nasljedne bolesti koja sprije\xc4\x8dava zgru\xc5\xa1avanje krvi u tijelu. Njegova majka povjerila je njegovo lije\xc4\x8denje mistiku i \xc5\xa1arlatanu Rasputinu, koji je ostvario kontrolu nad obitelji, \xc5\xa1to je posljedi\xc4\x8dno uzrokovalo njen pad._NEWLINE_Poslije izbijanja Velja\xc4\x8dke revolucije po\xc4\x8detkom 1917. godine, carska je obitelj internirana u grad Toboljsk na Sibiru, da bi potom bili preba\xc4\x8deni u okolicu Jekaterinburga, gdje su ga ubili bolj\xc5\xa1evici, zajedno s ostatkom obitelji. Do 2017. godine postojala su naga\xc4\x91anja i glasine da je mo\xc5\xbeda pre\xc5\xbeivio pokolj obitelji, no tada su prona\xc4\x91eni njegovi smrtni ostaci uz ostatke njegove sestre Marije Nikolajevne.'